Premier League-manager sendte brev i desperasjon
I ettermiddag møter Sunderland et West Bromwich med nyvunnen selvtillit. I et brev postet på Sunderlands offisielle websider på torsdag gjorde Poyet et forsøk på lokke tilbake supportere han kan ha støtt fra seg. For tidligere bemerkninger fra uruguyaneren hvor han anklaget supporterne for å «leve i fortiden» og å ønske seg «kick and rush»-fotball, ble ikke godt mottatt blant tribunesliterne på Stadium of Light. Noen av dem svarte med å gi uttrykk for at Poyet burde byttes ut. «La oss sørge for at ingen bryter ned forholdet vårt. Jeg lover dere at jeg bryr meg, at jeg vil vinne like mye som dere og at ingen bruker mer tid til å tenke på laget hver dag enn jeg. Så jeg foreslår at alle er positive, er sterke og beholder troen på det vi begynte på i fjorårssesongen», skrev Poyet i en følelsesladet melding til supporterne. Å trygle om hjemmetilskuernes støtte på denne måten kan bety at sympatiske Poyet innser at han lever på lånt tid i managerjobben. At poengfangsten bør økes dramatisk dersom han skal unngå å bli den neste Premier League-manager som mister jobben. Og det bare et år etter laget og de sulteforede supporterne var nær å vinne et ligacuptrofé mot Manchester City på Wembley. Sunderland befinner seg to poeng over nedrykksstreken. Men formen er elendig med bare en triumf på åtte ligamatcher siden jul, og bare en hjemmeseier siden begynnelsen av oktober. Hjemmetapet for QPR, som var London-klubbens første bortepoeng denne sesongen, ble fulgt av FA-cupexiten borte mot nivå tre-klubben Bradford City. Kapteinen Lee Cattermole (mb), Jack Rodwell (mb) og Jermain Defoe (a) kjemper om å bli skadefrie i tide til avspark. Men Billy Jones (f), Will Buckley (mb) og Emanuele Giaccherini (mb) er ute. Her kan tipset vårt leveres, eller man kan sette opp sine egne forslag. Kontrasten er stor til West Bromwich, som har kommet seg etter at Tony Pulis overtok trenerjobben ved årsskiftet. Kun formsterke Tottenham har slått laget fra like utenfor bygrensen til Birmingham, som forrige helg avanserte til FA-cupens kvartfinale. Laget virker mer organisert, har en nyvunnen selvtillit og sommerkjøpet Brown Ideye (a) har endelig kviknet til med fire mål på tre siste kamper. NB!VG og Norsk Tipping har et kommersielt samarbeid om tipping. VG får en kommisjonærinntekt av spill hos Norsk Tipping basert på trafikk på våre spillsider og tippeartikler. Bortelaget, som stiller så godt som skadefritt, har sikret flere seirer over Sunderland enn mot noe annet lag i Premier League-historien (åtte triumfer). Borteoddsen til dette langskuddet er 2.75 og spillestopp er kl. 15.55.
Etter bare én ligaseier på to måneder og FA-cuptap borte for nivå tre-laget Bradford City så Sunderland-manager Gus Poyet seg nødt til å reparere det skjøre forholdet til fansen med et åpent brev. nivå tre-laget Bradford City så Sunderland-manager Gus Poyet seg nødt til å reparere det skjøre forholdet til fansen med et åpent brev.